b"\n_START_ARTICLE_\nCarrer del Doctor Corbera (Alella)\n_START_SECTION_\nDescripci\xc3\xb3\n_START_PARAGRAPH_\nCarrer d'entre 3,96 m i 4,25 m d'amplada amb cases de c\xc3\xb3s a banda i banda, amb patis al darrere a l'interior de les illes. \xc3\x89s el m\xc3\xa9s curt dels tres carrers paral\xc2\xb7lels de la zona de l'eixample. S\xc3\xb3n edificacions de planta baixa i pis, en alguns casos de planta baixa i dos pisos, i algun pati al costat sud. La parcel\xc2\xb7laci\xc3\xb3 \xc3\xa9s m\xc3\xa9s regular al costat nord que no pas al sud. Hi predomina la crugia estreta d'aproximadament cinc metres, encara que trobem diferents parcel\xc2\xb7lacions amb crugies m\xc3\xa9s grans sobretot al costat sud. Les fa\xc3\xa7anes d'ambd\xc3\xb3s costats mantenen criteris unitaris de composici\xc3\xb3: les fa\xc3\xa7anes planes, obertures petites de proporcions verticals, eixos verticals de composici\xc3\xb3, i acabades estucades o pintades sobre arrebossat. Existeixen, per\xc3\xb2, construccions que no respecten aquests par\xc3\xa0metres b\xc3\xa0sics, amb terrasses incorporades a les fa\xc3\xa7anes, balcons correguts, desordre compositiu, obertures desproporcionades i materials adients. El paviment del vial, recentment renovat, t\xc3\xa9 un tractament unitari amb llambordins i recollida d'aig\xc3\xbces asim\xc3\xa8trica amb embornals puntuals propers al costat sud, eliminant aix\xc3\xad la disposici\xc3\xb3 anterior amb la cl\xc3\xa0ssica secci\xc3\xb3 amb cal\xc3\xa7ada i petites voreres als costats. La il\xc2\xb7luminaci\xc3\xb3 es realitza mitjan\xc3\xa7ant llumin\xc3\xa0ries cl\xc3\xa0ssiques a un sol costat, adossades a les fa\xc3\xa7anes del costat nord del carrer. La composici\xc3\xb3 origin\xc3\xa0ria de la parcel\xc2\xb7la era la d'habitatge al nord i l'hort al sud, separades pel vial. Primer creixement del nucli urb\xc3\xa0 el segle XI, a la conflu\xc3\xa8ncia entre la Riera Coma Clara i el Torrent Vallbona, al nord del nucli antic d'Alella."